The Proposal

The Proposal er en amerikansk romantisk komedie fra 2009. Filmen er regissert av Anne Fletcher, skrevet av Pete Chiarelli og har Sandra Bullock og Ryan Reynolds i hovedrollene.

 Handling 
Bokredaktøren Margaret Tate (Sandra Bullock) er den type sjef som ingen kolleger liker å menge seg med; hun er kravstor, frekk og ufølsom. Hennes lojale assistent Andrew Paxton (Ryan Reynolds) har forlatt det ørlille hjemstedet sitt og håper på en karriere innenfor systemet, men må inntil videre slave for Margaret. Men Margaret er kanadisk statsborger, og visumet hennes går ut om få måneder. For å få bli i landet må hun gifte seg med en amerikansk mann. Og tross alt hatet – etter litt press stiller Andrew naturligvis opp, siden han tror det vil hjelpe hans egen karriere. De forlover seg og drar avsted for at Margaret skal møte den noe dysfunksjonelle familien hans og overbevise både dem og myndighetene om at kjærligheten er virkelig, noe den ikke er. Andrew kan således havne i fengsel om konspirasjonen oppdages. Det hele virker håpløst, men kan de utvikle forholdet til ekte kjærlighet?

 Om filmen 
The Proposal ble en kjempesuksess økonomisk. Filmen hadde et budsjett på bare 40 millioner dollar, men spilte inn hele 317 millioner dollar totalt på verdensbasis. Filmen ble imidlertid ikke særlig godt likt av anmelderne – den står med 43% på anmeldernettstedet Rotten Tomatoes, noe som vil si litt under middels. På det brukerbaserte Internet Movie Database har den et gjennomsnitt på 6,7, noe som blir ansett som brukbart.

 Rolleliste 

 Rolle  Skuespiller Margaret Tate  Sandra Bullock Andrew Paxton  Ryan Reynolds Grace Paxton  Mary Steenburgen Joe Paxton  Craig T. Nelson Grandma Annie  Betty White Mr. Gilbertson  Denis O'Hare Gertrude  Malin Åkerman Ramone  Oscar Nuñez Bob Spaulding  Aasif Mandvi Chairman Bergen  Michael Nouri Chuck  Michael Mosley Jim McKittrick  Dale Place

 Trivia 
 Julia Roberts var førstevalget for hovedrollen, men hun ønsket ikke å ta det nødvendige lønnskuttet.
 Sandra Bullock spiller en kanadisk kvinne som må gifte seg med en amerikansk mann, spilt av Ryan Reynolds. I virkeligheten er Bullock amerikansk og Reynolds kanadisk.

 Eksterne lenker 



Kategori:Filmer fra 2009
Kategori:Romantiske komedier fra USA
Kategori:Engelskspråklige filmer